Escola de Muntanya.- Curs d'alpinisme N1
2025-12-13 - 2025-12-14
LLoc: Benasque. La localització exacta sempre dependrà de les condicions meteorològiques. Un cop inscrits al curs i quan s’apropin les dates, el tècnic es posarà en contacte amb els participants.
Continguts: Introducció a l’alpinisme, equip i material, tècniques de progressió i recursos bàsics d’ascens descens, autodetencions, nusos i assegurament amb corda, planificació, meteorologia, BPA, ARVA, pala, sonda, bivacs i refugis d’emergència, seguretat i prevenció d’accidents, actuació en cas d’accident, salvament i medi ambient.
Preu soci: 133€
Preu no soci/sociweb: 179€
El preu del curs inclou:

Assegurança de rescat
Assegurança RC
Material comú.

El preu del curs no inclou:

Allotjament.
Equip i material personal (però hi haurà facilitats en la seva adquisició, és a dir, s’ofereixen preus especials o indicacions).
Assegurança de viatges ni de cancel·lació.

Places limitades
Durada:El curs està format per una part teòrica per fer des de casa i per pràctiques repartides en 2 jornades.
Dificultat:És una activitat adreçada a les persones que desitgen iniciar-se en l’alpinisme establint unes bones bases, o a aquelles que volen reciclar els seus coneixements. El nivell de l’activitat és d’iniciació o reciclatge.
Requisits, equip i material necessari:Com a requisits previs, és necessari comptar amb unes condicions físiques que permetin superar un desnivell d’entre 500 i 1000 metres en una jornada. És primordial no patir limitacions, malalties o lesions que impedeixin, desaconsellin o suposin un problema per a la pràctica d’aquest esport.
L’equip bàsic per realitzar aquesta activitat és el personal: roba i botes de muntanya de canya alta impermeables i transpirables, ulleres de sol, a més d’una motxilla de mida mitjana (30-40 litres és suficient). Per al format del curs en roca és necessari el casc, mentre que per al format del curs en neu és necessari, a més, un piolet, els grampons, les polaines i el material de seguretat i rescat en allaus.
És necessari portar aigua per hidratar-se i també menjar per al migdia i per picar, que compleixi les característiques de ser lleuger però energètic alhora, com ara plàtans, petits entrepans tipus sandvitx, galetes…
Transport: cotxes particulars
A càrrec de l’Escola de Muntanya de la UES i de Cara Norte.

Marxa Nòrdica.- Pont Foradat de les Arnaules - Bages
2025-12-14
El Pont de les Arnaules, també conegut com a Pont Foradat i Pont del Raval, és un pont natural de roca que es troba a la costa de la dreta de la vall del Llobregat damunt del Pont de Vilomara però en terme de Manresa. Es tracta d’una curiositat geològica, formada en un estrat gruixut amb una base de conglomerat i gres groller on hi ha incrustats nummulits, és a dir, petits fòssils en forma de llentia.
Sortida matinal sense dificultat. Distància: 7 km >> Desnivell: +270 m >> Ruta circular
Trobada a les 8 h des de la Plaça de les Dones Tèxtil, sortida en cotxes particulars.
Preu soci/a: 6€ >> Soci@web i no soci/a: 12€
Cal estar federat/ada o bé tramitar una assegurança temporal.
Inscripcions obertes.

Senders.- de mar i muntanya: del Puig de les Cadiretes a Tossa de Mar
2025-12-14
Els Senders de Mar i Muntanya són una col·lecció d’itineraris que combinen el millor dels paisatges de costa i de muntanya. Són excursions pensades per a persones acostumades a caminar, en general de dificultat fàcil i amb encant especial gràcies a la proximitat del mar.
Del Puig de les Cadiretes (100 cims de la FEEC) a Tossa de Mar
Aquesta ruta transcorre pel massís de les Cadiretes què és un dels espais naturals més emblemàtics de la Costa Brava meridional. És un massís granític ple de relleus suaus i arrodonits, cobert de boscos densos de suro, alzines i pins, que li donen un aspecte feréstec i mediterrani. Des dels seus cims, com el Puig de Cadiretes (519 m), es poden contemplar àmplies vistes sobre el mar.
El massís està protegit com a Espai Natural d’Interès (PEIN Ardenya-Cadiretes) per la seva riquesa biològica i paisatgística.
Aquesta ruta correspon a un tram del Sender de Gran Recorregut GR 92, conegut com el Sender de la Mediterrània.
Distància: 11 km >> Desnivell: +265/-465 m >> Dificultat: moderada.
Sortida de tot el dia en autocar. Cal portar aigua, esmorzar i dinar. Calçat de muntanya i la roba adient a les condicions climatològiques.
Sortida a les 7h davant Hotel Sabadell

Espeleologia.- Avenc de l'Esquerrà (via Rat-Penat)
2025-12-14
Descobreix la força vertical del Garraf amb el descens per la via Rat-penat de l’Avenc de l’Esquerrà, una ruta reservada a espeleòlegs amb experiència i ganes de viure una aventura autèntica. Comencem des del replà de la Providència i ens endinsem en una seqüència de pous imponents, com el de –24 m que porta a la sala “A. Brussoto” o el pou J. León de –34 m, fins arribar a trams tan emblemàtics com el Taló d’Aquil·les. El recorregut continua per meandres, ressalts i pous successius fins assolir la cota de gairebé –300 metres.
La via Rat-penat combina verticalitat, tècnica i bellesa càrstica en un ambient purament subterrani que captiva des del primer metre. Si busques un repte complet, intens i memorable, aquesta és una activitat que t’omplirà d’adrenalina i orgull.
Un descens llarg, profund i espectacular que tot espeleòleg ha de viure almenys una vegada.

Curses d'orientació.- Rogaine a Centelles. Organitza Go-extrem
2025-12-14

Xerrades obertes sobre temes de muntanya.- 12 Itineraris geològics pel Parc de Sant Llorenç del Munt i l’Obac
2025-12-16
A càrrec de Ferran Mota, excursionista, geòleg i membre del Centre Excursionista de Terrassa.
Xerrada basada en la guia escrita pel mateix ponent i dirigida a un públic general, combina la passió per l’excursionisme amb el coneixement geològic i proposa dotze rutes que permeten entendre millor la formació i la singularitat d’aquest massís tant nostre.
A les 19h per ZOOM. Cal inscripció prèvia.

Les excursions del dimecres.- Aiguafreda i la muralla de Montgròs
2025-12-17
Osona
Ruta circular carregada d’història que, sortint de la població d’Aiguafreda, ens portarà fins a la muralla ibèrica de Montgròs, situada al turó del mateix nom (767 m), al terme municipal del Brull i dins el Parc Natural del Montseny. Es tracta d’una impressionant muralla de 150 metres de llarg que tanca un espai delimitat per penya-segats construïda pels ibers ausetans a partir del segle V aC.
Per arribar-hi seguirem el GR-2 fins a Can Serra de l’Arca i continuarem pel camí del Sení, un bonic corriol que avança (i puja) entre boscos i ofereix bones vistes al Tagamanent i al Pla de la Calma. Una pista ens conduirà fins al Montgròs i, des d’allà, iniciarem la baixada per un altre corriol que recorre boscos d’encanteri i màgics, fins a arribar a Aiguafreda de Dalt, l’antic centre del municipi. Allà hi trobarem l’antiga església parroquial de Sant Martí d’Aiguafreda i la seva rectoria, on farem parada per dinar.
Distància: 14,5 km >> Desnivell: +/- 520 m
Sortida en autocar de tot el dia. Cal portar esmorzar i dinar, calçat i roba adient a les condicions climatològiques.
Abans de començar, es podrà esmorzar a Aiguafreda.
Sortida les 7:30 h des de Sabadell.

La Carena.- Cantada de Nadales
2025-12-17
Celebrem el Nadal amb la tradicional cantada de Nadales a càrrec de La Carena.
A les 19:30 h al bar. Gratuït.
Amb torrons per a tothom.

Presentació del llibre “Encontres amb l’escurçó” d'Albert Masó Garcia
2025-12-18
A les 19 h a la sala d’actes, gratuït.
Presentació del llibre “Encontres amb l’escurçó” a càrrec del seu autor, el consoci Albert Masó Garcia.
Els escurçons són unes serps de la família dels vipèrids que habiten en alguns boscos i muntanyes de Catalunya i actualment són una espècie protegida. Arran d’una dramàtica experiència personal viscuda amb un d’aquests rèptils, l’Albert Masó Garcia va descobrir que la gran majoria de persones amb qui compartia el seu cas no sabia pràcticament res sobre els escurçons. Gairebé sense voler-ho, va anar coneixent i recopilant diversos casos d’encontres amb aquests animals en un àmbit muntanyenc català. Amb un esperit de testimoniatge i divulgació i en cap cas científic, l’Albert ha bastit el present llibre amb un recull de casos verídics obtinguts de primera mà amb protagonistes tant femenins com masculins i de totes les edats. A més, també se citen algunes llegendes i es fa referència a temes molt diversos relacionats amb els escurçons. Tot plegat dona com a resultat una amalgama de dades i reflexions que pretén aportar coneixement i alhora difondre un missatge de màxima consideració i respecte vers aquestes serps fascinants.
Albert Masó Garcia (Sabadell, 1976). Enginyer tècnic industrial, muntanyenc i escriptor. Des de ben petit ha ascendit muntanyes arreu de Catalunya i més enllà, i amb el seu germà Òscar Masó ha format una cordada aperturista reconeguda i consolidada, comptabilitzant entre tots dos l’obertura de més de 410 vies d’escalada noves i l’ascensió de tots els monòlits de Sant Llorenç del Munt, l’Obac i Sant Salvador de les Espases i més de 600 a Montserrat. És autor dels llibres Cims i miradors de Montserrat. Caminades (2018), Cims dels rodals de Montserrat (2019), Cims de Sant Llorenç del Munt (2022) i Cims de la serra de l’Obac (2024). És coautor juntament amb el seu germà dels llibres Escalades a Montserrat, el Cairat i Sant Llorenç del Munt i l’Obac (X Premi Vèrtex, 2011), Catàleg de roques i agulles monolítiques del massís de Sant Salvador de les Espases (II Premi de Recerca Vila d’Esparreguera, 2018) i Catàleg de roques i agulles monolítiques dels turons de l’Escletxa i de Montconill (2025). Amb l’Òscar, també ha realitzat la coordinació del llibre Relats muntanyencs de joventut (accèssit al premi Jacint Verdaguer de la 42a Fira de Muntanya de Vic, 2023). També és coautor de deu llibres més, ha escrit un parell de pròlegs i més d’un centenar d’articles en butlletins de centres excursionistes i revistes de muntanya i ha estat guardonat amb diversos premis literaris i de cinema de muntanya.
https://www.escriptors.cat/autors/masoa
https://masogarcia.com
Instagram: @germansmasogarcia

Trekkings 2026, reunió informativa Caminant per Sierra de Guara i Caminant per Luchon (Occitània)
2025-12-18
Reunió informativa per explicar aquestes dues sortides:
Sierra de Guara, 14, 15 i 16 d’abril
Banyeres de Luchon, Occitània, del 31 de maig al 5 de juny
Sortides preparades per Miquel Comes i Ala Rovira
A les 18 h format mixt, presencial o online (demaneu-nos l’enllaç),

Senders.- GR1, sender històric. Les Llosses a Alpens
2025-12-20
Distància: 11,22 km >> Desnivell: +440/-386 m
Hora i lloc de sortida: 7 del matí, davant l’Hotel Sabadell
Sortida en autocar de tot el dia. Cal portar aigua, esmorzar i dinar.
Itinerari: Camí de Sant Sadurní de Sovelles- Mas Pinoses- St. Martí de Vinyoles de Portavella 1040m- Collet de la Baga- Sta. Margarida de Vinyoles Matamosses- Roca de Pena- Cal Torrats- Oratori de St. Antoni- Alpens.

Escola de muntanya.- Curs d'alpinisme N1+N2
2025-12-20 - 2025-12-23
LLoc: Benasque. La localització exacta sempre dependrà de les condicions meteorològiques. Un cop inscrits al curs i quan s’apropin les dates, el tècnic es posarà en contacte amb els participants.
Contingut: Introducció a l’alpinisme, equip i material, tècniques de progressió i recursos bàsics i avançats d’ascens, descens, autodetencions, encordament, nusos, progressió i assegurament amb corda, planificació, meteorologia, BPA, ARVA, pala, sonda, bivacs i refugis d’emergència, seguretat i prevenció d’accidents, actuació en cas d’accident, salvament i medi ambient.
Preu soci: 249€
Preu no soci/sociweb: 358€
El preu del curs inclou:

Assegurança de rescat
Assegurança RC
Material comú.

El preu del curs no inclou:

Allotjament.
Equip i material personal (però hi haurà facilitats en la seva adquisició, és a dir, s’ofereixen preus especials o indicacions).
Assegurança de viatges ni de cancel·lació.

Durada:El curs està format per una part teòrica per fer des de casa i per pràctiques repartides en 4 jornades.
Dificultat:És una activitat adreçada a les persones que volen aprendre les bases de l’alpinisme realitzant els nivells 1 i 2 de manera continuada, o que tenen experiència prèvia i volen reforçar coneixements des de zero. El nivell de l’activitat és d’iniciació/reciclatge.
Requisits, equip i material necessari:Com a requisits previs, és necessari comptar amb un estat de forma que permeti superar entre 500 i 1000 metres de desnivell positiu. És obligatori no patir limitacions, malalties o lesions que impedeixin, desaconsellin o suposin un problema per a la pràctica d’aquest esport.
És recomanable haver realitzat el curs d’iniciació a l’escalada o comptar amb experiència equivalent.
L’equip bàsic per realitzar aquesta activitat és el personal: roba i botes de muntanya de canya alta impermeables i transpirables, ulleres per a la neu i polaines, a més d’una motxilla de mida mitjana (aprox. 40 litres).
Com a material tècnic, és necessari portar casc, arnés, grampons i piolet. Es requereix també el material de seguretat específic per a allaus: ARVA, pala i sonda. Si no en disposes, no hi ha cap problema, es pot llogar.
És necessari portar aigua per hidratar-se i també menjar per al migdia i per picar, que compleixi les característiques de ser lleuger però energètic alhora, com ara plàtans, petits entrepans tipus sandvitx, galetes…
Places limitades
Transport: cotxes particulars
A càrrec de l’Escola de Muntanya de la UES i de Cara Norte.

Marxa Nòrdica.- Matinal de Nadal (anul·lada)
2025-12-21
Sortida anul·lada per les restriccions derivades de la peste porcina africana

Recorregut: Sortirem de l’aparcament de La Fàbrica, pujarem cap a Torre Romeu pel passeig, baixarem direcció Santiga i tornarem per Poble Nou, ermita de Sant Nicolau i camí del riu fins l’aparcament.
Sortida a càrrec d’Anna Puig.
Distància: 9,8 km >> Desnivell: +/-220 m
Sortida a les 9:30 h Davant de ‘La Fàbrica’, carrer del Riu Ripoll
Sortida matinal.
Inscripcions a secretaria a partir del dia 8 de desembre o a ues.cat (inscripcions activitats) Activitat gratuïta.

ANUL·LADA Marxa Nòrdica.- Matinal de cap d'any
2025-12-28
La clàssica matinal de marxa nòrdica per tancar l’any
Recorregut circular: Sabadell, Santiga, Can Roqueta, Sabadell
Sortida a càrrec de Maria Marminyà
Distància: 13,17 km >> Desnivell: +/-263 m
Trobada a les 9 h a l’ aparcament del cementiri de Sabadell
Inscripcions a secretaria o a ues.cat (inscripcions activitats) fins el 23/12.
Activitat gratuïta i oberta a tothom que practica marxa nòrdica.
Cal estar federat/ada.

Senders Km 0.- GR173 de Sabadell a la UAB (anul·lada per PPA)
2026-01-07

Senders.- Romànic del Bages, de Navàs a Sant Cugat del Racó
2026-01-10
Itinerari: Navàs, Riera de Mujal, Serrat de Ca l’Agustí, Sant Cugat del Racó, Santa Maria de les Esglésies, La Torre, Granja Natura, El Mujal, Navàs.
Distància: 15,54 km >> Desnivell: +470/-457 m >> Dificultat: Moderada
Sortida en autocar de tot el dia. Cal portar esmorzar i dinar.
Trobada a les 7 h davant de l’Hotel Sabadell.
Inscripcions a partir del 29 de desembvre

Natura.- Cremant Neules i Torrons (anul·lada PPA)
2026-01-11
Pla de Reixac

Xerrades obertes sobre temes de muntanya.- Apagar incendis forestals des de l’aire; l’experiència d’una pilot d’helicòpters
2026-01-13
Cicle del 1r trimestre de 2026
Apagar incendis forestals des de l’aire; l’experiència d’una pilot d’helicòpters, a càrrec d’Ingrid Terra. pilot d’helicòpter de lluita contra incendis (LCI).
L’Ingrid és una persona jove, que gaudeix amb la seva feina. A través d’una xerrada basada en pregunta-resposta, la Ingrid ens anirà explicant com és el seu treball pilotant un dels pocs helicòpters de lluita contra focs forestals que hi ha a l’estat espanyol, experiència que voldria traslladar als rescats de muntanya.

A les 19h per ZOOM. Cal inscripció prèvia.

Marxa Nòrdica.- Presentació programa 2026
2026-01-14
A la sala d’actes a les 18:30h
Presentació del programa de sortides de 2026.
Amb la participació de La Carena, que tancarà l’acte.

Muntanya.- Pic de la Dona
2026-01-17
Recorregut circular des de Vallter. Sortida hivernal amb raquetes.
Sortida circular que des de Vallter pujarem al Pic de la Dona per la Portella de Mentet, des del Pic de la Dona i planejant anirem assolint els pics de Bacivers, Santa Catalina, Serra Gallinera. Els descens el farem per Coll de la Geganta.
Distància:11 km >> Desnivell: +/- 650 m >> Temps efectiu: 6 h >> Dificultat: Mitjana.
Material: Raquetes, grampons, polaines, bastons amb roseta, roba d’abric. Esmorzar i dinar, aigua.
Sortida en cotxes particulars. Trobada a les 6 h a l’aparcament del Parc Catalunya, davant Club de Tenis.
Preu: Socis/es: 22€ >> soci@web i no socis/es: 27€ (inclou despeses cotxes compartits).
Cal estar federat/ada o bé tramitar assegurança temporal obligatòria de dia.
Màxim 20 places.
Reunió informativa: Dijous 15 de gener, a les 19:30h a la UES.

Marxa nòrdica.- Via Verda del Carrilet 1 - Font Picant d'Amer / Anglès / Bonmatí
2026-01-17
Hora de sortida a les 7:00 de plaça Dones Tèxtil. Sortida en autocar de tot el dia.
Farem 2 recorreguts:
Recorregut curt: De la Font Picant a Anglès – 6 km i desnivell -101 m
Recorregut llarg: D’e la Font Picant a Bonmatí, 14,2 km
Desnivell total: -135 m.
Portar esmorzar i dinar, roba adequada, etc.
Tornada a mitja tarda (18 h aprox).

Escola de muntanya.- Curs d'esquí de muntanya N1+N2
2026-01-17 - 2026-01-18, 2026-01-24 - 2026-01-25
Dies i lloc: 17, 18, 24 i 25 de Gener a la Cerdanya. La localització exacta sempre dependrà de les condicions meteorològiques. Un cop inscrits al curs i quan s’apropin les dates, el tècnic es posarà en contacte amb els participants.
Continguts: Introducció a l’esquí de travessa, equip i material, tècniques de progressió i recursos bàsics i avançats d’ascens, descens, transicions, autodetencions, planificació de sortides, previsió meteorològica, BPA, ús de l’ARVA, pala i sonda, cerca de víctimes d’allau, ascens i descens en neu amb grampons i piolet, autodetencions , seguretat en alta muntanya, orientació, mapes i medi ambient
Preu soci: 249€
Preu no soci/sociweb: 364€

El preu del curs inclou:

Assegurança de rescat
Assegurança RC
Material comú.

El preu del curs no inclou:

Allotjament.
Equip i material personal (però hi haurà facilitats en la seva adquisició, és a dir, s’ofereixen preus especials o indicacions).
Assegurança de viatges ni de cancel·lació.

Places limitades

Durada de l’activitat:El curs està format per classes repartides en 4 dies. La teoria la podràs fer des de casa o des del mòbil.
Dificultat:És una activitat apta per a qualsevol persona que compleixi els requisits, l’equip i el material descrits a l’apartat següent («Requisits, equip i material necessari»).
Requisits, equip i material necessari:Com a requisits previs, no és necessari haver practicat esquí de muntanya prèviament, però cal tenir unes condicions físiques mínimes i un nivell tècnic d’esquí alpí adequat.
Pel que fa a les condicions físiques mínimes, cal disposar d’un estat de forma que permeti superar entre 500 i 1000 metres de desnivell diari (tant positiu com negatiu).
Pel que fa al nivell tècnic d’esquí, és necessari dominar l’esquí de pista (ser capaç de baixar amb seguretat i fluidesa per pistes vermelles o negres, segons el nivell mínim requerit pel curs).
L’equip i material necessari per realitzar aquesta activitat és el personal: roba de muntanya, ulleres per a la neu, pantalons, jaqueta i guants per protegir-se de les possibles inclemències del temps d’alta muntanya, equip complet i específic d’esquí de muntanya (esquís, pells de foca, fixacions, ganivetes i botes d’esquí de muntanya), bastons, casc, grampons i piolet. Si no disposes del material específic, t’oferirem facilitats per aconseguir-lo. Consulta les nostres condicions especials. Un cop inscrit/inscrita podràs gaudir d’avantatges especials. Informa’t dels beneficis de fer un curs amb Cara Nord.
En qualsevol cas, és obligatori no patir limitacions, malalties o lesions que impedeixin, desaconsellin o suposin un problema per a la pràctica d’aquest esport.
Transport: cotxes particulars
A càrrec de l’Escola de Muntanya de la UES i de Cara Norte.

POSPOSADA Natura.-La Matagalls Montserrat a poc a poc
2026-01-18
4a etapa
Posposada al 22 de març, a causa de les restriccions de la pesta porcina africana.
A causa de les restriccions d’accés al medi natural a tota l’àrea de risc de la pesta porcina africana, que ens prohibeixen a les entitats d’organitzar-hi excursions, ens veiem obligats a suspendre l’etapa del proper diumenge 18 de gener, que transcorre gairebé en la seva totalitat per aquesta àrea (termes municipals de Sant Feliu de Codines, Gallifa i Sant Llorenç Savall).
En aquests moments no s’ha proporcionat més informació per part de la Generalitat de la durada de les restriccions ni de possibles canvis, però és molt probable que es mantinguin almenys fins al 28 de febrer, tal com ha recomanat la Comissió Europea. Davant d’això, hem decidit suspendre les dues properes sortides, la del 18 de gener i la del 22 de febrer, i posposar-les per a més endavant, fent córrer el calendari previst. Totes les etapes que ens queden (excepte l’última, la de Montserrat) es troben de ple en l’àrea prohibida.
Les xerrades-entrevistes d’introducció a cada etapa també queden posposades. Esperem que a partir del març puguem reprendre la travessa, i en aquest cas la xerrada amb l’Amàlia Bosch sobre Gallifa seria el dijous 19 de març, i l’excursió de la 4a etapa el diumenge 22 de març. Si això es pot complir, i per no coincidir amb la calor estiuenca, les darreres etapes les efectuaríem el mes de setembre i d’octubre.

Les excursions dels dimecres.- Massís de l'Ardenya des de Sant Feliu de Guíxols
2026-01-21
Ruta circular per l’Ardenya des de Sant Feliu de Guíxols amb vistes al mediterrani (Baix Empordà).
Distància: 13 km >> Desnivell: 580 m
Sortida a les 7:30h en autocar, des de l’Hotel Sabadell
Cal portar la roba i calçat adient a les condicions climatològiques. També dinar i aigua (per esmorzar es farà una parada abans de començar a caminar)

Espeleologia.- Espeleoxocolatada: Cova d’en Gorner
2026-01-24
La cova d’en Gorner, situada al terme de Vilafranca de Conflent, és una cavitat natural d’origen kàrstic formada principalment en roques calcàries. Destaca per un recorregut subterrani ric en galeries, sales i conductes modelats per l’acció de l’aigua al llarg de milers d’anys.
Entre les seves principals característiques hi ha la presència d’un ampli ventall de formacions espeleològiques, com estalactites, estalagmites, columnes i colades, que creen un paisatge subterrani de gran bellesa. La cova també permet observar detalls geològics d’interès, així com petits espais amb formes erosionades singulars.

La visita a la cova d’en Gorner ofereix una experiència atractiva tant des del punt de vista natural i científic com paisatgístic, convertint-la en un punt d’interès destacat per conèixer el patrimoni subterrani del Conflent i el funcionament dels processos geològics que donen forma al relleu calcari de la zona.

Desnivell i recorregut (de l’avenc):
+-30m i 3000 m r (aprox)

Temps efectiu:
6-7 hores aproximadament

Nivell de dificultat:
Apte per a tots els públics, grans i petits, amb una condició física activa. No apta per a persones amb claustrofòbia.

Material:
Casc amb frontal (si pot ser potent, millor) i piles de recanvi, frontal de recanvi, roba per embrutar de màniga llarga, aigua i alguna cosa per picar al llarg de la sortida. També cal portar dinar.

Hora de trobada:
10:00h

Lloc de trobada:
Centre d’esports d’aventura “Exploration Pyrénéenne” – Vilafranca de Conflent
https://maps.app.goo.gl/xxWTRrY3rtHzjkeZ6

Nombre de places:
5

Preu inscripció socis:
2€ (cal estar federat, si no ho esteu, podeu optar a l’assegurança d’un dia amb un cost addicional)

Preu inscripció no socis i soci@web:
3€ (cal estar federat, si no ho esteu, podeu optar a l’assegurança d’un dia amb un cost addicional)

Data començament inscripcions:
12 de gener

Data límit d’inscripció:
22 de gener

ANUL·LADA La Llanera Trail
2026-01-25
Anul·lació La Llenera Trail 2026 Comunicat oficial

La Llanera Trail és un cursa que es desenvolupa entre els termes municipals de Sabadell, Castellar del Vallès i Sentmenat i que transcorre per corriols inèdits i sorprenents que ens menen cap a dalt el cim del Puig de la Creu. Son camins boscants i inspiradors, plens d’històries personals dels nostres avantpassats que els recorrien habitualment i ara estan pràcticament oblidats.
Oferim tres recorreguts ben diferenciats en format de Marató, Mitja marató i 14k, que comparteixen bona part de l’atractiu traçat, facilitant la logística i el control. És per això que aquest recorregut que pot semblar inicialment molt accessible sorprèn pel que suggereix i per l’esforç que requereix.
Amb sortida i arribada a la Plaça del Dr. Robert, en ple centre de Sabadell, volem que l’edició del 2026 torni a ser una festa participativa, oberta a tothom i on els corredors puguin gaudir d’una jornada esportiva en plena natura a tocar d’una gran ciutat.
Més informació

Xerrades obertes sobre temes de muntanya.- El canvi climàtic a les glaceres dels Pirineus
2026-01-27
Cicle del 1r trimestre de 2026
El canvi climàtic a les glaceres dels Pirineus, a càrrec d’en Jordi Camins, glaciòleg, alpinista i esquiador.
Glaciòleg reconegut i membre del grup d’Experts en Canvi Climàtic de Catalunya, fa trenta anys recull dades i fotografies de glaceres. Ha publicat diversos llibres; 50 anys en el gel i 1000 conferències més tard, és el nom de la seva darrera publicació. És també professor de l’escola de muntanya del Club Excursionista UECANOIA d’Igualada.
ATENCIÓ, AQUESTA XERRADA SERÀ A LA SALA D’ACTES DE LA UES. A les 19 h, gratuït.

Caminades saludables +60, tot el dia.- Camí de Ronda a Altafulla
2026-01-27
Camí de ronda que uneix Altafulla amb la platja Llarga, a Tarragona (Tarragonès)
Distància: 10 km >> Desnivell: 215 m
Dinar optatiu a restaurant.
Sortida en autocar. Trobada a les 8 h del matí a plaça de Catalunya. Davant de l’Hotel Sabadell.

BTT.- Volta per l'Alt Penedès. Terres de Foix
2026-01-28
Distància: 45 Km >> Desnivell acumulat: 700 m >> Horari Aprox.: 5 h >> Dificultat: Moderada
Itinerari: Sortirem del poble de Vilobí en direcció a Guardiola de Font-rubí, el Cusconar, cal Via i pujarem fins al Santuari de Foix, i tornarem per Torrelles de Foix, sant Martí Sarroca i seguirem la riera de Pontons fins a la Bleda, per tornar per Pacs del Penedès a Vilobí.
Lloc i hora de trobada: A les 8,30 h per esmorzar al Restaurant Jaume Via de Vilobí del Penedès
Desplaçament: Amb cotxes particulars fins a Vilobí del Penedès
Aclariments:
Dinarem al finalitzar la sortida al mateix restaurant de l’esmorzar.
En el moment de fer la inscripció caldrà confirmar si us quedareu a dinar.
Places limitades a 14
Inscripcions del 12 al 26 de gener
Per més informació ens trobarem a la UES el dilluns 26 a les 20 h
